Асен Босев
Катеринка

chitanka.info

Ай каква е весела картинка

тая палавница Катеринка!

Свири на цигулка

без цигулка.

люшка се на люлка тя

без люлка.

Черпи ни с бонбони

без бонбони,

пуска си балони

без балони

и лети с ракета

без ракета,

по небето шета,

без да шета.

Бие барабан

без барабан,

среща великан

без великан.

на трамвай се вози

без трамвай,

хапва от кравая

без кравай.

Ай, ай, ай!

Ай каква е весела картинка

тая палавница Катеринка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.